ιιιιιιιιιιιιιιιιιιιιιιιιι

0000570765

**Α. ΠΡυΕκσρχΐ ΑΠΧΒΝ/ΥΠΣΥΝ05287202/3783**

**Ημ/νία:Α ι&έ βΧ.976/ΐ2/2ϋ22
ΑπΑ.νΠ,σΑπτ0σΤ«λ?ί??9975263**

ΡΑ

**Ημ/νία Αποστολής: 05/12/2022**

AE?

**ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ**

**REGULATORY AUTHORITY FOR ENERGY**

**Πειραιώς 132, 118 54 Αθήνα Τηλ.: 210-3727400**

**E-mail:info@rae.gr Web: [www.rae.gr](http://www.rae.gr)**

**Προς:** · **Γραφείο Υπουργού Περιβάλλοντος και Ενέργειας κ. Κ. Σκρέκα**

• **Γ ραφείο Κοινοβουλευτικού Ελέγχου ΥΠΕΝ vouli1@prv.ypeka.gr, vouli2@prv.ypeka.gr**

**Θέμα: Απάντηση στην υπ’ αριθμ. 1095/28.11.2022 Ερώτηση Βουλής:**

***«Αντιδράσεις στην προοπτική εγκατάστασης ανεμογεννητριών στο Μαίναλο όρος Αρκαδίας»* (αρ. πρωτ. ΡΑΕ I-341363/29.11.2022)**

**Σελίδες: 2**

**Αξιότιμε κύριε Υπουργέ,**

Σε σχέση με την ανωτέρω Ερώτηση της Βουλής των Ελλήνων επισημαίνονται τα ακόλουθα:

Βάσει του Μητρώου της ΡΑΕ στην ευρύτερη περιοχή του όρους Μαίναλο έχουν χορηγηθεί έως σήμερα 2 Άδειες Παραγωγής / Βεβαιώσεις Παραγωγού για την εγκατάσταση αιολικών σταθμών συνολικής ισχύος 223,11 MW και συνολικού αριθμού ανεμογεννητριών 66 Α/Γ. Τα εν λόγω έργα βρίσκονται σε αρχικό στάδιο της αδειοδοτικής τους διαδικασίας. Αναλυτικά στοιχεία παρουσιάζονται στον ακόλουθο πίνακα:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ΑΠ** | **ΗΜΕΡ/ΝΙΑ ΕΚΔ. ΑΔ ΠΑΡΑΓΩΓΗΣ** | **ΕΤΑΙΡΕΙΑ** | **ΠΕΡΙΦΕΡΕΙΑΚΗ ΕΝΟΤΗΤΑ** | **ΔΗΜΟΣ** | **ΔΗΜΟΤΙΚΗ ΕΝΟΤΗΤΑ** | **ΘΕΣΗ** | **ΙΣΧΥΣ (MW)** | **ΚΑΤΑΣΤΑΣΗ ΑΔΕΙΑΣ** | **ΑΡΙΘΜΟΣ ΑΝΕΜΟΓΕΝΝΗΤΡΙΩΝ** |
| ΑΔ-03759 | 24/01/19 | GREENTOP ΚΟΚΚΙΝΟΒΡΥΣΗΕΚΜΕΤΑΛΛΕΥΣΗΣ ΑΙΟΛΙΚΗΣ ΕΝΕΡΓΕΙΑΣ ΜΟΝΟΠΡΟΣΩΠΗ ΙΚΕ ΜΕ Δ.Τ. GREENTOP ΚΟΚΚΙΝΟΒΡΥΣΗ ΜΟΝΟΠΡΟΣΩΠΗ ΙΚΕ | ΑΡΚΑΔΙΑΣ | ΤΡΙΠΟΛΗΣ - ΓΟΡΤΥΝΙΑΣ | ΦΑΛΑΝΘΟΥ- ΒΥΤΙΝΑΣ | ΠΡΟΦΗΤΗΣ ΗΛΙΑΣ - ΜΑΔΑΡΑ - ΒΟΥΡΤΣΑ | 36,00 | ΑΠ | 12 |
| ΑΔ-04888 | 03/11/22 | ΑΙΟΛΙΚΗ ΘΕΟΔΩΡΩΝ ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΝΕΡΓΕΙΑΚΗ ΕΤΑΙΡΕΙΑ | ΑΡΚΑΔΙΑΣ | ΜΕΓΑΛΟΠΟΛΗΣ, ΓΟΡΤΥΝΙΑΣ, ΤΡΙΠΟΛΗΣ | ΜΕΓΑΛΟΠΟΛΗΣ, ΤΡΙΚΟΛΩΝΩΝ, ΦΑΛΑΝΘΟΥ | ΜΠΛΕΣΙΒΟΣ, ΨΑΡΟΒΟΥΝΙ, ΛΙΜΝΕΣ ΡΟΔΙΑΣ, ΔΙΑΚΟΠΙ, ΨΗΛΗ ΡΑΧΗ, ΖΙΩΤΗ, ΚΕΡΑΜΙΔΙ | 187,11 | ΑΠ | 54 |

Επισημαίνεται ότι, σύμφωνα με το υφιστάμενο νομοθετικό πλαίσιο, η ΡΑΕ στο πλαίσιο των αρμοδιοτήτων της, χορηγεί Βεβαιώσεις Παραγωγού (πρώην Άδειες Παραγωγής) εφόσον πληρούνται τα κριτήρια της παραγράφου 5 του άρθρου 11 του Νόμου 4685/2020.

Ειδικότερα εξετάζεται η χωροθέτηση των προτεινόμενων έργων έτσι ώστε να μην υφίσταται υπέρβαση της φέρουσας ικανότητας των ΟΤΑ εγκατάστασης. Επιπλέον, εξετάζεται η δυνατότητα υλοποίησης των προτεινόμενων έργων σε συμμόρφωση με το Ειδικό Πλαίσιο Χωροταξικού Σχεδιασμού και Αειφόρου Ανάπτυξης για τις ΑΠΕ και ειδικότερα με τις διατάξεις του για τις περιοχές αποκλεισμού χωροθέτησης εγκαταστάσεων ΑΠΕ, εφόσον οι περιοχές αυτές έχουν οριοθετηθεί, με απόφαση αρμόδιας αρχής, κατά τρόπο ειδικό και συγκεκριμένο, και έχουν περιέλθει σε γνώση της Αρχής με σχετικό έγγραφο ή άλλο τρόπο. Οι ανωτέρω περιοχές αποκλεισμού καθώς τα ανωτέρω έργα απεικονίζονται στο Γεωπληροφοριακό Χάρτη της ΡΑΕ (<https://geo.rae.gr/>). Η συμβατότητα κάθε έργου με τις διατάξεις του Ειδικού Πλαισίου Χωροταξικού Σχεδιασμού για τις ΑΠΕ όπως ισχύει, εξετάζεται και μετά την έκδοση της Βεβαίωσης Παραγωγού, από την αρμόδια περιβαλλοντική αρχή στο πλαίσιο της Έγκρισης Περιβαλλοντικών Όρων.

Επισημαίνεται ότι, η κρίση της ΡΑΕ σχετικά με την χωροθέτηση ή μη του έργου σε ζώνη αποκλεισμού, σε καμία περίπτωση δεν δεσμεύει την περιβαλλοντική αρχή η οποία είναι η αρμόδια στη συνέχεια να αποφανθεί οριστικά και δεσμευτικά κατά την άσκηση της κατά τα ανωτέρω αρμοδιότητάς της.

Επιπλέον, η Βεβαίωση Παραγωγού χορηγείται εφόσον δεν έχουν γνωστοποιηθεί στην Αρχή θέματα σχετικά με την εθνική ασφάλεια, τη δημόσια υγεία και ασφάλεια καθώς και εφόσον τηρούνται οι περιορισμοί χωροθέτησης σύμφωνα με τις διατάξεις του άρθρου 13 του Νόμου 4685/2020, η σύνδεση του έργου δεν αφορά περιοχή που έχει χαρακτηριστεί ως κορεσμένο δίκτυο και εφόσον υποβληθεί το αποδεικτικό καταβολής του τέλους σύμφωνα με του άρθρο 17 του Νόμου 4685/2020.

Περαιτέρω ζητήματα που αφορούν ενστάσεις της τοπικής κοινωνίας που δεν σχετίζονται με τα ανωτέρω, καθώς και ζητήματα που αφορούν την προστασία του περιβάλλοντος, του αρχαιολογικού πλούτου και του φυσικού τοπίου της περιοχής εξετάζονται σύμφωνα με το υφιστάμενο νομοθετικό πλαίσιο κατά την περιβαλλοντική αδειοδότηση του έργου.

Επισημαίνεται ότι, οι Βεβαιώσεις Παραγωγού παύουν αυτοδικαίως να ισχύουν σε περίπτωση μη τήρησης των προθεσμιών υλοποίησης, όπως ορίζονται στο άρθρο 12 του Ν.4685/2020 και στο άρθρο 31 του Ν.4951/2022. Η ΡΑΕ ελέγχει την πρόοδο της αδειοδοτικής διαδικασίας των έργων και αναρτά στην ιστοσελίδα της, τις Βεβαιώσεις Παραγωγού που έπαυσαν αυτοδικαίως να ισχύουν λόγω μη τήρησης των ανωτέρω.

**Με εκτίμηση,**

**Ο Πρόεδρος της ΡΑΕ**

**Αναπλ. Καθ. Αθανάσιος Δαγούμας**